बर्दिबास: गाउँमा भोट माग्न जाने सबै उम्मेदवारलाई पशुपतिनगरका ६९ वर्षीय बिल्टु साह दुई हात जोड्दै भन्छन्, ‘रातु खोलाले कटान गरेको खेत हेर्न हिँड्नुस् जसले रातु खोलामा पक्की तटबन्ध बनाउँछ हामी उसैलाई भोट दिन्छौं।’ बर्दिबास नगरपालिकाका मेयर पदका उम्मेदवार सुरेशबहादुर राउतका लागि भोट माग्न गएका एमालेका वरिष्ठ नेता तथा पूर्वप्रधानमन्त्री माधवकुमार नेपाललाई खोलाको बाढीबाट पीडित बिल्टुले भनेको वाक्य हो यो।
